Rolf Martens

{{Sjakkstilling
| fen = rnbqk2r/pp1p1ppp/3b1n2/2pP4/8/2N5/PP2PPPP/R1BQKBNR w KQkq -
| align =tright
| clear =
| header = 
| footer = Martens' Snake Benoni-åpning etter 1.d4 Nf6 2.c4 c5 3.d5 e6 4.Sc3 exd5 5.cxd5 Ld6
| size = 32
| numbers = neither
| letters = neither
| reverse = false
}}
Rolf Olav Martens (1942–2008) var en svensk sjakkspiller.

Martens var født i Norge, men bodde i Sverige fra 1950. Han hadde universitetsutdanning innen matematikk og fysikk, men arbeidet som sveiser.Egenomtale, referert på chessgames.com

I 1967 ble Martens svensk mester i sjakk, i det som var hans eneste deltakelse i SM-gruppen. Han kom på andreplass i Göteborgsturneringen 1967/68 etter Jefim Geller, men foran spillere som Heikki Westerinen, Vlastimil Jansa og Nona Gaprindashvili. Våren 1969 spilte han en treningsmatch mot Ulf Andersson som endte 3–3. Martens vant SM i lynsjakk i 1966 og i 1988, og  Malmö Open to ganger.

Martens brukte mye tid på å utforske åpningsvarianter og kunne overraske med uortodokst åpningsspill. Han oppfant i 1982 det som i engelsk sjakklitteratur kalles «Snake Benoni», en variant av moderne Benoni. Det opprinnelige navnet til Martens var «Orm», kanskje ment som et anagram over initialene hans, ROM, og/eller inspirert av løperens slangelignende bevegelse.98_S00_Snake Benoni, chessgames.com I varianten utvikles løper til d6 i stedet for til g7 i svarts 5. trekk.

De siste årene av sitt liv brukte Martens mest tid på politisk virksomhet. Han var talsmann for en obskur maoistisk retning og hadde forbindelser med tyske KPD/ML (NEUE EINHEIT) inntil han kom på kant med dem.NEUE EINHEIT Extra , nr.27 15. august 1996 (engelsk)] Han gav ut magasinet Unite som til dels ble publisert på usenet. Blant Martens' mange kontroversielle synspunkter var at aids ikke eksisterer og at Mijailo Mijailović er uskyldig dømt for mordet på Anna Lindh. Lunds akademiska schackklubb arrangerer Rolf Martens Minnesturnering''.Lunds akademiska schackklubbs websider

 Referanser 

 Eksterne lenker 

 Rolf Martens'  partier, 365chess.com
 Om Martens' åpningsideer, thechessdrum.net
 Bilde av Martens, newinchess.com

Kategori:Svenske sjakkspillere